জর্জ ওয়াশিংটন
জর্জ ওয়াশিংটন (ফেব্রুয়ারি ২২, ১৭৩২ – ডিসেম্বর ১৪, ১৭৯৯) মার্কিন যুক্তরাষ্ট্রের প্রথম রাষ্ট্রপতি। তিনি আমেরিকার স্বাধীনতা যুদ্ধ-এ কন্টিনেন্টাল আর্মির সর্বাধিনায়কের দায়িত্ব পালন করেন। তাকে মার্কিন যুক্তরাষ্ট্র গঠনের প্রধান বলে উল্লেখ করা হয় এবং তিনি তার জীবদ্দশায় এবং এখনও মার্কিন যুক্তরাষ্ট্রের "জাতির জনক" হিসেবে পরিচিত।
গ্লেন ফোর্ড
গোয়াইলিন স্যামুয়েল নিউটন ফোর্ড ১৯১৬ সালের ১লা মে কেবেকের সাঁ-ক্রিস্তিন-দোভের্জন শহরে জন্মগ্রহণ করেন। তার পিতা নিউটন ফোর্ড কানাডীয় প্যাসিফিক রেলওয়ের প্রকৌশলী ছিলেন এবং মাতা হ্যানা উড (প্রদত্ত নাম: মিচেল)। তার পিতার দিক থেকে কানাডার প্রথম প্রধানমন্ত্রী স্যার জন এ. ম্যাকডোনাল্ড তার প্র-পিতামহ এবং মার্কিন রাষ্ট্রপতি মার্টিন ভ্যান বিউরেনের সাথে তার আত্মীয়তার সম্পর্ক রয়েছে। ১৯২২ সালে ফোর্ডের যখন ছয় বছর বয়স, তখন তারা স্বপরিবারে প্রথমে ভেনিস ও পরে ক্যালিফোর্নিয়ার সান্তা মনিকা শহরে চলে যান। তার পিতা নিউটন ভেনিস বৈদ্যুতিক ট্রাম কোম্পানির মোটরম্যান হিসেবে যোগ দেন এবং ১৯৪০ সালে মৃত্যুর পূর্ব পর্যন্ত এই পদে কাজ করেন।